CELEX: C2004/300/61
Language: fi
Date: 2004-12-04 00:00:00
Title: Asia C-426/04 P: Euroopan jälleenrakennusviraston (EAR) 4.10.2004 tekemä valitus Euroopan yhteisöjen ensimmäisen oikeusasteen tuomioistuimen neljännen jaoston asiassa T-175/03, Norbert Schmitt vastaan Euroopan jälleenrakennusvirasto (EAR), 7.7.2004 antamasta tuomiosta

4.12.2004   
            
            
               FI
            
            
               Euroopan unionin virallinen lehti
            
            
               C 300/32
            
         Euroopan jälleenrakennusviraston (EAR) 4.10.2004 tekemä valitus Euroopan yhteisöjen ensimmäisen oikeusasteen tuomioistuimen neljännen jaoston asiassa T-175/03, Norbert Schmitt vastaan Euroopan jälleenrakennusvirasto (EAR), 7.7.2004 antamasta tuomiosta
   (Asia C-426/04 P)
   (2004/C 300/61)
   Euroopan jälleenrakennusvirasto (EAR) on valittanut 4.10.2004 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen neljännen jaoston asiassa T-175/03, Norbert Schmitt v. Euroopan jälleenrakennusvirasto (EAR), 7.7.2004 antamasta tuomiosta. Valittajan edustajina ovat asianajajat Albert Coolen, Jean-Noël Louis, Etienne Marchal ja Sébastien Orlandi.
   Valittaja vaatii, että yhteisöjen tuomioistuin:
   
               —
            
            
               kumoaa ensimmäisen oikeusasteen tuomioistuimen neljännen jaoston asiassa T-175/03, Norbert Schmitt v. Euroopan jälleenrakennusvirasto, 7.7.2004 antaman tuomion kaikilta osin,
            
         ja sen jälkeen
   
               —
            
            
               hylkää kumoamiskanteen AER:n 25.2.2003 tekemästä päätöksestä, jolla irtisanotaan ensimmäisessä oikeusasteessa kantajana olleen väliaikaisen toimihenkilön sopimus,
            
         
               —
            
            
               velvoittaa ensimmäisessä oikeusasteessa kantajana olleen ja nyt valituksen vastaajan korvaamaan valituksesta aiheutuneet oikeudenkäyntikulut.
            
         Oikeudelliset perusteet ja pääasialliset perustelut
   Ensimmäisen oikeusasteen tuomioistuin on jättänyt ottamatta huomioon kiellon lausua kanteen ulkopuolisista seikoista perustaessaan päätöksensä sellaisiin oikeudellisiin perusteisiin ja perusteluihin, joihin kantaja ei suoraan vedonnut ja joita hän ei esittänyt oikeudellisesti riittävällä tavalla ensimmäisessä oikeusasteessa.
   Lisäksi ensimmäisen oikeusasteen tuomioistuin on tehnyt oikeudellisen virheen tulkitessaan Schmittin kanssa solmitun väliaikaisen toimihenkilön sopimuksen 4 §:ää siten, että sen mukaan virastolla olisi oikeus irtisanoa kyseinen sopimus ainoastaan tilanteissa, jotka johtuvat viraston toimintojen merkittävästä vähentymisestä tai lakkauttamisesta ennen virastolle annetun tehtävän päättymistä.
   Lopuksi ensimmäisen oikeusasteen tuomioistuin on tehnyt oikeudellisen virheen myös katsoessaan, että ensimmäisessä oikeusasteessa kantajana olleen luottamuksensuojaa oli loukattu, vaikka tuomion perusteluista käy ilmi, että hänelle ei ollut annettu mitään täsmällistä, ehdotonta, yhtäpitävää ja muuhun henkilöstöön sovellettavia palvelussuhteen ehtojen mukaista vakuutusta siitä, että hänet pidettäisiin palveluksessa virastolle annetun varsinaisen tehtävän loppuun asti.